אוניברסיטת פנסילבניה

אוניברסיטת פנסילבניה (באנגלית: University of Pennsylvania), הידועה בכינוייה פן (Penn) או יו-פן (UPenn), היא אוניברסיטה אמריקאית פרטית בעיר פילדלפיה שבפנסילבניה. חברה בליגת הקיסוס ונחשבת לאחת מהאוניברסיטאות הטובות ביותר בעולם. מוכרת כאוניברסיטה הראשונה בארצות הברית עם לימודים לתואר ראשון וגם שני, ולמוסד להשכלה גבוהה הרביעי הכי ותיק בארצות הברית. חברה באיגוד האוניברסיטאות האמריקניות וחברה בפורום מנהיגי האוניברסיטאות העולמי.

מייסד האוניברסיטה, בנג'מין פרנקלין, דגל בחינוך מעשי של תחומים כמו מסחר ושירות ציבורי על פני לימודים קלאסיים ותאולוגים. אוניברסיטת פנסילבניה הייתה בין האוניברסיטאות הראשונות שריכזה מספר פקולטות שונות תחת החסות של מוסד אקדמי אחד. התוכניות לתואר ראשון הן בין הסלקטיביות ביותר בארצות הברית (12.3% שיעור קבלה). אחת מתכונותיה הידועות ביותר של אוניברסיטת פן היא הדגש על חינוך רב תחומי, שהיא מקדמת באמצעות תארים משותפים, מרכזי מחקר, קמפוס מאוחד; והאפשרות הניתנת לתלמידים לקחת קורסים מכל אחת מהפקולטות.

כל הפקולטות של אוניברסיטת פן מציגות פעילות מחקר ענפה מאוד. אוניברסיטת פן כלולה באופן עקבי בין חמש אוניברסיטאות המחקר המובילות בארצות הברית ובין אוניברסיטאות המחקר המובילות בעולם, ביחס לכמות ואיכות המחקר. בשנת הכספים 2011, עמדה אוניברסיטת פן בראש ליגת הקיסוס בהוצאות מחקר אקדמיות, עם תקציב של 814 מיליון דולר, 4,000 אנשי סגל אקדמאי בכיר, 1,100 פוסט-דוקטורנטים, ו-5,400 אנשי סגל אקדמאי זוטר. כאחד ממרכזי המחקר הפעילים והפוריים ביותר, אוניברסיטת פן קשורה במספר חידושים ותגליות חשובים בתחומים רבים של מדע ומדעי הרוח, בהם המחשב האלקטרוני הראשון למטרות כלליות (אניאק), החיסונים לאדמת והפטיטיס B, רטין-A, טיפול קוגניטיבי, ניתוח conjoint ואחרים.

תשעה חברי סגל או בוגרי פן זכו בפרס נובל. בין בוגרי האוניברסיטה שלושה-עשר ראשי מדינות (כולל שני נשיאי ארצות הברית, ויליאם הנרי הריסון ודונלד טראמפ), שלושה שופטי בית המשפט העליון של ארצות הברית ושופטי בית משפט העליון של מדינות אחרות, מייסדי חברות טכנולוגיה, משרדי עורכי דין ומוסדות פיננסיים בינלאומיים, נשיאי אוניברסיטאות ו-18 מיליארדרים.

בית הספר למנהל עסקים של אוניברסיטת פנסילבניה הוא וורטון, בית הספר הוותיק בעולם למנהל עסקים, אשר נחשב לאחד המובילים בעולם.

לאוניברסיטה שיתוף פעולה מחקרי עם בית החולים לילדים של פילדלפיה שפועל בסמוך לה.

בתי ספר לתארים מתקדמים ומקצועיים 
  ע"ש פרלמן (1765) 
  (1850) 
  (1850) 
  (1868) 
  (1878) 
 בית הספר למנהל עסקים ע"ש וורטון (1881) 
  (1881) 
  (1884) 
  (1908)
  (1915)
  (1935)
  ע"ש אננברג (1958)

בוגרים בולטים 
 נשיאי ארצות הברית: דונלד טראמפ, נשיאה ה-45 של ארצות הברית וויליאם הנרי הריסון הנשיא התשיעי.
 קוואמה נקרומה - נשיאה הראשון של גאנה.
 אלאסן ואטארה - נשיאה של חוף השנהב.
 ויליאם ברנן - שופט בבית המשפט העליון של ארצות הברית.
 דרו גילפין פאוסט - נשיאת אוניברסיטת הרווארד.
 נועם חומסקי - בלשן והוגה דעות.
 לואי קאהן - אדריכל.
אילון מאסק - מייסד טסלה.
וורן באפט - פילנתרופ.

קישורים חיצוניים

הערות שוליים 

פנסילבניה
פילדלפיה: אוניברסיטאות ומכללות
ליגת הקיסוס
איגוד האוניברסיטאות האמריקניות
איגוד אוניברסיטאות המחקר
פורום מנהיגי האוניברסיטאות העולמי